217.08 REGOLAMENTIDWAR BORD TA’ MONITORAĠĠ GĦAL PERSUNI DETENUTI L-AVVIŻ LEGALI 266 tal-2007, kif emendat bl-Avviżi Legali 251 tal-2012 u 425 tal-2015. L-AVVIŻ LEGALI 266 tal-2007, kif emendat bl-Avviżi Legali 251 tal-2012 u 425 tal-2015. 1. Titolu. Emendat: A.L.425 tal-2015. It-titolu ta’ dawn ir-regolamenti hu Regolamenti dwar Bord ta’ Monitoraġġ għal Persuni Detenuti. 2. Bord ta’ Monitoraġġ għal Persuni Detenuti. Emendat: A.L.425 tal-2015. (1) Għandu jkun hemm Bord ta’ Monitoraġġ għal Persuni Detenuti, hawniżjed ’il quddiem imsejjaħ "il-Bord", li jkun magħmul minn Chairman, mill-inqas minn żewġ membri u l-aktar erba’ membri, inkluż is-Segretarju, skont ma dawn il-membri jiġu maħtura kull tieni sena, mill-Ministru responsabbli għall-immigrazzjoni, hawniżjed ’il quddiem imsejjaħ "il-Ministru". (2) Il-membri tal-Bord għandhom ikunu eliġibbli għall-ħatra mill-ġdid u għandhom jiġu nominati minn fost persuni li għandhom esperjenza preferibbilment fil-liġi jew fid-drittijiet tal-bniedem jew fix-xjenza soċjali jew fl-immigrazzjoni, u jistgħu jinkludu membri ta’ organizzazzjonijiet mhux governattivi. (3) Jekk matul is-sena jiġri li jkun hemm xi vakanza fil-Bord, minħabba f’xi mewt, riżenja jew minħabba f’xi raġuni oħra, il-Ministru għandu, kemm jista’ jkun malajr, jaħtar persuna oħra biex timla dik il-vakanza: Iżda l-Bord u l-membri tiegħu xorta jistgħu jaġixxu minkejja li jkun hemm xi kariga vakanti bħal dik. 3. Funzjonijiet tal-Bord. Emendat: A.L.251 tal-2012. Il-Bord għandu jkollu dawn il-funzjonijiet li ġejjin: (a) li jissodisfa lil u nnifsu dwar il-mod kif ikunu qegħdin jiġu trattati d-detenuti, l-istat tal-fondi taċ-ċentri ta’ detenzjoni u l-amministrazzjoni taċ-ċentri ta’ detenzjoni; (b) li jissorvelja l-amministrazzjoni tas-sistema ta’ dixxiplina fiċ-ċentri ta’ detenzjoni u jinforma lill-Ministru bir-riżultanzi li jkollu; dan ikun jinkludi li l-awtorità tista’ tattendi għal seduti dixxi plinarji li jirrigwardaw lid-detenuti; (ċ) li jagħti parir lill-Ministru dwar dak kollu li jirrigwarda t-trattament tad-detenuti, kif ukoll l-organizzazzjoni u l-ameljorament taċ-ċentri ta’ detenzjoni u s-Servizz ta’ Detenzjoni, li l-Ministru jista’ jirriferilha jew kull ħaġa anċillari li l-Bord jista’ jqis li jkun opportun li jissottometti l-parir tiegħu dwarha lill-Ministru; (d) li jagħti parir lill-Ministru dwar kull ħaġa li jkollha x’taqsam max-xogħol u l-attività li għandu jsir mid-detenuti; (e) li jinvestiga u jirrapporta dwar kull ma jqis li jkun adatt, jew li l-Ministru jitolbu, li jiġi investigat; (f) li jaġixxi bħala l-korp ta’ persuni responsabbli għall-Mekkaniżmu Preventiv Nazzjonali kontra t-tortura, kif provdut fil-Protokoll Opzjonali tal-Konvenzjoni tan-Nazzjonijiet Uniti kontra t-Tortura; (g) li jissorvelja l-proċeduri li għandhom x’jaqsmu mar-ritorn in volontarju ta’ ċittadini ta’ pajjiżi terzi li jkunu qegħdin fil-pajjiż illegalment skont id-dispożizzjonijiet tal-Att dwar l-Immigrazzjoni u r-Regolamenti dwar Standards u Proċeduri Komuni għar-Ritorn ta’ Ċittadini ta’ Pajjiżi Terzi li jkunu qegħdin fil-pajjiż illegalment; u (h) li jwettaq dawk il-funzjonijiet l-oħra li jiġu assenjati lil u taħt dawn ir-regolamenti. 4. Laqgħat u proċeduri tal-Bord. Emendat: A.L.425 tal-2015. (1) Il-Bord għandu jiltaqa’ mill-inqas darba fix-xahar f’dak il-post skond mal-Bord jista’ minn żmien għal żmien jistabbilixxi. (2) Sakemm ma jiġix provdut xort’ oħra f’dawn ir-regolamenti, il-quorum fil-laqgħat tal-Bord għandu jkun nofs in-numru ta’ membri u wieħed ieħor. (3) Il-laqgħat tal-Bord għandhom ikunu mmexxija miċ-Chairman jew, fl-assenza tiegħu, minn membru ieħor maħtur mill-Bord biex imexxi l-laqgħa. (4) L-uffiċjal responsabbli għall-amministrazzjoni ta’ postijiet ta’ detenzjoni tal-immigrazzjoni, hawn iktar ’il quddiem imsejjaħ "il-Kap", jista’ jattendi l-laqgħa kollha tal-Bord jew parti minnha jekk ikun ġie mistieden mill-Bordu għandu jgħaddi kwalunkwe informazzjoni li l-Bord ikun jeħtieġ sabiex jaqdi b’mod xieraq il-funzjonijiet tiegħu. (5) Il-minuti tal-proċedimenti u d-diskussjonijiet tal-Bord għandhom jitniżżlu mis-Segretarju tal-Bord u r-Reġistru tal-Minuti relattiv għandu jinżamm minnu. Dawk il-minuti għandhom jinqraw u jkunu konfermati fl-ewwel laqgħa litaħbat wara l-laqgħa li dawn ikunu jirrigwardaw, jew xi laqgħa sussegwenti, u għandhom ikunu iffirmati miċ-Chairman jew minn xi membru ieħor li jkun jippresjedi l-laqgħa li fih dawn jiġu konfermati u mis-Segretarju: Iżda għandha tkun ir-responsabbiltà tal-Bordilli jżomm l-informazzjoni kollha rilevanti, inkluż il-minuti tal-laqgħat u tal-intervisti mad-detenuti, rapporti ta’ żjarat u ta’ spezzjonijiet u kwalunkwe dokument ieħor sabiex ikunu disponibbli għall-Kumitati stabbiliti mill-Protokoll Mhux Obbligatorju tal-Konvenzjoni kontra t-Tortura. (6) Il-provi li jingħataw bil-ġurament, dwar xilment jew inkjestali ssir taħt dawn ir-regolamenti, jistgħu jinstemgħu minn xi żewġ membri jew aktar tal-Bord skond ma dawn jistgħu jiġu nominati għaldaqstant mill-Bord li għandu wkoll jinnomina lill-membru li jkun jista’ jagħti l-ġurament. 5. Viżti u spezzjonijiet mill-Bord. Emendat: A.L.425 tal-2015. (1) Il-Bord għandu jagħmel viżti u jispezzjonaċentri ta’ detenzjoni mhux inqas minn darba fix-xahar b’tali manjiera skond mal-Bord iqis li jkun konvenjenti. (2) Meta l-Bord ikun hekk jeħtieġ, għal dawk il-viżti u spezzjonijiet għandu jattendi wkoll il-Kap u kull uffiċjal ieħor li jiġi nominat mill-Kap. (3) Il-persuni detenuti għandhom jiġu mistoqsija jekk ikollhomx ilmenti xi jressqu dwar il-mod kif ikunu qegħdin jiġu ittrattati fiċ-ċentri ta’ detenzjoni u meta persuna detenuta tkun tixtieq tressaq xilment għandha tinstama’ f’dik it-taqsima taċ-ċentru skond mal-Bord iqis li jkun adatt: Iżda ebda sanzjoni ma għandha tiġi ordnata, applikata, permessa jew tollerata kontra xi persuna jew organizzazzjoni talli din tkun wasslet lill-Bord xi informazzjoni, kemm vera jew falza, u ebda tali persuna jew organizzazzjoni ma għandha altrimenti tiġi b’xi mod preġudikata. (4) La l-Kaplanqas ebda uffiċjal ieħor ma għandu jkun preżenti waqt li persuna detenuta tkun qegħda tressaq xilment quddiem il-Bord. Il-Kap, madankollu, għandu jinstama’ dwar dak l-ilment. (5) Il-Bord għandu jżomm record ta’ kull ilment li jitressaq quddiem u minn persuni detenuti u dwar id-deċiżjonijiet tiegħu fuqhom, u għandu, jekk iqis li jkun hekk meħtieġ, jgħaddi biex jirċievi x-xiehda bil-ġurament tal-persuna li tkun qegħda tressaq l-ilment u ta’ dawk l-uffiċjali u ta’ persuni detenuti oħra jew ta’ persuni oħra li l-Bord jista’ jqis li jkunu rilevanti. Il-ġurament għandu jingħata miċ-Chairman jew minn xi membru ieħor li jkun qiegħed jippresjedi. (6) Kemm-il darba ma jkunx manifestament frivolu jew mingħajr ebda bażi, kull talba jew ilment għandha tiġi trattata u tingħata risposta mingħajr ebda dewmien. (7) Meta ma jitqiesx li jkun prattiku mill-Bord li ssir viżta jew spezzjoni taħt id-disposizzjonijiet hawn qabel imsemmija ta’ dan ir-regolament mill-membri kollha tal-Bord, viż tali ssir minn mhux inqas minn żewġ membri li jiġu nominati għaldaqstant mill-Bord għandha titqies bħala spezzjoni li ssir mill-Bord, u d-disposizzjonijiet hawn qabel imsemmija għandhom ikunu japplikaw għal viżta jew spezzjoni bħal dik bl-istess modu bl-istess effett bħal li kieku din kienet waħda li saret mill-Bord. Kull record li jinżamm mill-membri li jkunu qegħdin jagħmlu dik il-viżta jew spezzjoni u kull ilment li jsir minn dawk il-membri għandu jiġi riferut lill-Bord fil-laqgħa tiegħu li jkun imissu jiġi wkoll reġistrat fil-minuti, sakemm jekk ikun meħtieġ li tinstama’ xi xiehda bil-ġurament ma tul xi viżta jew spezzjoni bħal dik, il-ġurament għandu jingħata minn xi wieħed mill-membri li jkunu qegħdin jagħmlu l-viżta jew l-ispezzjoni. (8) Il-membri tal-Bord jistgħu wkoll jagħmlu viżti jew spezzjonijiet bħal dawk sew flimkien sew separatament kull meta jridu, kemm binhar kemm bil-lejl, kull meta dawn ikunu jqisu li dan ikollu jsir b’dak il-mod. Dawk il-viżti jew spezzjonijiet jistgħu wkoll isiru mingħajr ma jingħata avviż minn qabel lill-Kap. Għandu jsir rapport ta’ dawk il-viżti jew spezzjonijiet lill-Bord fil-laqgħa tiegħu li jkun imisskemm-il darba l-membri li jkunu qegħdin jagħmlu l-viżta jew l-ispezzjoni ma jikkunsidrawx li għandhom jinfurmaw lill-Bord aktar qabel permezz taċ-Chairman. 6. Smigħ ta’ lmenti oħra. Ikun ukoll id-dmir tal-Bord li jisma’ u jiddeċiedi, kemm jista’ jkun malajr, kull talba jew ilment li jitressqu quddiem u minn persuna detenuta, jew minn xi persuna f’isimha, minbarra dawk li jitressqu quddiemha direttament jew quddiem il-membri tagħha filwaqt li tkun qegġda ssir xiviżta jew spezzjoni. 7. Deċiżjonijiet tal-Bord. (1) Id-deċiżjonijiet tal-Bord għandhom jittieħdu minn maġġoranza tal-membri preżenti u li jkollhom il-vot. Fil-każ ta’ ugwaljanza ta’ voti, iċ-Cha irman ikollu vot deċiżiv aktar mill-vot oriġinali tiegħu. (2) Id-deċiżjonijiet tal-Bord ta’ Detenzjoni ma jkunux vinkolanti fuq il-Kap iżda jkun id-dmir tal-Kap li jikkunsidra serjament ir-rakkomandazzjonijiet tal-Bord wara li tittieħed deċiżjoni skond ma hemm provdut fis-sub regolament (1) u li jiddjaloga mal-Bord dwar kif dawn jistgħu jiġu implimentati. Meta l-Kap, jew xi uffiċjal ieħor li jkun qiegħed jaġixxi f’ismu, ikun tal-fehma li r-rakkomandazzjonijiet tal-Bord ma jkunux jistgħu jiġu implimentati minħabba f’xi raġunijiet li jkunu fl-aħjar interess ta’ l-amministrazzjoni taċ-ċentru ta’ detenzjoni, għandha tingħata spjegazzjoni bil-miktub liċ-Chairman tal-Bord ta’ Detenzjoni b’kopja lill-Ministru, jew lil xi persuna li huwa jiddelega, dwar dawn ir-raġunijiet, u dan fi żmien xahar mid-data minn meta jirċievi r-rakkomandazzjonijiet tal-Bord. Il-Ministru, jew dik il-persuna li tiġi hekk delegata minnu, jista’ jikkonferma jew jibdel id-deċiżjoni tal-Kap. 8. Recorduffiċjali ta’ viżti li jsiru mill-Bord jew mill-membri tiegħu. (1) Il-membri tal-Bord għandhom iniżżlu nota fir-Reġistru tal-Viżitaturi uffiċjali dwar kull viżta jew spezzjoni li huma jagħmlu, flimkien ma’ kull rimarka li huma jqisu li tkun adatta dwar iċ-ċentri ta’ detenzjoni u l-persuni detenuti. (2) Ir-Reġistru tal-Viżitaturi uffiċjali għandu jinġieb quddiem il-Bord waqt kull laqgħa ta’ kull xahar u kull meta l-Bord jista’ jkun jeħtieġ. (3) Il-Ministru jista’ jitlob li jeżamina r-Reġistru tal-Viżitaturi uffiċjali u r-reġistru tal-minuti tal-Bord. 9. (1) Ebda persuna li jkollha interess f’xi kuntratt għall-provvista ta’ oġġetti jew servizzi lil ċentri ta’ detenzjoni m’għandha tkun membru tal-Bord. (2) Jekk xi membru tal-Bord ikollu qrubija bil-konsangwinità jew affinità, sar-raba’ grad in klużiv, ma’ xi persuna detenuta jew ikollu xi interess professjonali f’xi persuna detenuta, li ma tkunx dik ta’ membru tal-Bord, huwa għandu minnufih jagħmel dikjarazzjoni dwar dik il-qrubija jew dak l-interess lill-Bordu dik id-dikjarazzjoni għandha tiġi reġistrata fil-minuti. Dak il-membru għandu wara dan jastjeni milli jieħu sehem fil-proċediment u d-diskussjonijiet tal-Bord dwar kull ħaġa li jkollha x’taqsam ma’ dik il-persuna detenuta u milli jivvota dwarha. (3) Meta membru jkun assenti mingħajr ebda raġuni valida għal aktar minn tliet laqgħat konsekuttivi, dan għandu jitqies li jkun irriżenja mill-kariga tiegħu. 10. Kwistjonijiet li għandhom jinġiebu għall-attenzjoni tal-Kap. Il-Bord għandu jiġbed l-attenzjoni tal-Kap dwar kull ħaġa li tkun tirrigwarda hu għandu jagħmel rapport lill-Ministru dwar kull ma jqis li jkun spedjenti li jirrapportalu. 11. Abbużi f’ċentri ta’ detenzjoni. Il-Bord għandu jinforma lill-Ministru minnufih b’kull abbuż li jsir jaf bihu jkollu s-setgħa li jirrakkomanda lill-awtorità xierqa t-teħid ta’ azzjoni dixxiplinari kontra xi uffiċjal. 12. Spezzjoni tal-ikel. Il-Bord għandu jieħu ħsieb li l-ikel ta’ persuni detenuti jiġi spezzjonat minn membru tal-Bord f’intervallispissi. 13. Rapporti fuq is-saħħa ta’ detenut. Il-Bord għandu jinvestiga dwar kull rapport li jsirlu, dwar kull informazzjoni li xort’oħra jsir jafbiha, li s-saħħa ta’ persuna detenuta, mentali jew fiżika, tkun ġiet jew aktarx li tiġi affettwata ħażin bil-kondizzjonijiet tad-detenzjoni tiegħu. 14. Aċċess għall-fondurecords. (1) Il-Bordu kull membru tiegħu għandu jkollu aċċess f’kull waqt għal kull parti taċ-ċentri ta’ detenzjoni u għal kull persuna detenuta u jista’ jintervista lil kull persuna detenuta mingħajr ma ebda uffiċjal ma jkun jista’ jara jew jisma’ dak li jkun għaddej. (2) Il-Bordu kull membru tiegħu għandu jkollhom aċċess għar-records taċ-ċentri ta’ detenzjoni. 15. Rapport annwali. (1) Il-Bord għandu jagħmel rapport annwali lill-Ministru fi tmiem kull sena dwar l-istat taċ-ċentri ta’ detenzjoni u l-amministrazzjoni tagħhom, u b’mod ġenerali, dwar il-qadi tal-funzjonijiet tiegħu. (2) Informazzjoni kunfidenzjali li tinġabar mill-Bord għandha tkun privileġġata u ma għandha tiġi pubblikata ebda data personali mingħajr il-kunsens espress tal-persuna li tkun involuta.